***Felsőtárkány Község Önkormányzata Képviselő-testületének***

***5 /2015. (III. 24. ) önkormányzati rendelete***

***az önkormányzat vagyonáról és a vagyongazdálkodás szabályairól szóló***

***22/2012. (X. 17.) önkormányzati rendelet módosításáról***

Felsőtárkány Község Önkormányzatának Képviselő-testülete *az Alaptörvény 32. cikk (2) bekezdésében, a helyi önkormányzatokról szóló 2011. évi CLXXXIX. törvény 143. §. (4) bekezdés i) pontjában* kapott felhatalmazás alapján – figyelembe véve *a nemzeti vagyonról szóló 2011. évi CXCVI. törvényben* foglaltakat – az alábbi rendeletet alkotja meg az önkormányzat vagyonáról.

**1. §**

A rendelet 2. § b) pontja helyébe a következő rendelkezés lép:

a) *az államháztartás számviteléről szóló 4/2013. (I. 11.) Kormányrendelet 30. §. (3) bekezdés*ében felsoroltak.

**2 .§**

A rendelet 3. §-a az alábbi (5) bekezdéssel kiegészül:

1. Az önkormányzati vagyon forgalomképesség szerinti besorolásának a megváltoztatásáról a Képviselő-testület határozattal dönt, amennyiben azt törvény nem zárja ki és a vagyontárgy rendeltetése megváltozik.

**3. §**

A rendelet 17. § (1) bekezdése helyébe a következő rendelkezés lép:

1. Vagyonkezelői jogot létesíteni kizárólag a *nemzeti vagyonról szóló törvény 3. §. (1) bekezdés 1. pont b) alpont*jában felsorolt vagyonkezelők részére önkormányzati közfeladat ellátásához kapcsolódva lehet akkor, ha az biztosítja a feladatellátás feltételeinek hatékony biztosítását, a vagyon állagának és értékének megőrzését, védelmét, illetve a vagyon értékét növeli.

**4. §**

A rendelet 21. § (1) bekezdése az alábbi c) ponttal kiegészül:

1. az önkormányzat tulajdonában lévő gazdálkodó szervezetnek.

**5. §**

A rendelet 39. § (2) bekezdése helyébe a következő rendelkezés lép:

(1) Az (1) bekezdés a) pontjában meghatározott résznek tartalmaznia kell

a) *a államháztartás számviteléről szóló 4/2013. (I. 11.) Kormányrendelet 5. számú mellékletében* felsorolt római számmal jelzett eszköz- és forráscsoportokat,

**6. §**

A rendelet 39. § (3) bekezdése helyébe a következő rendelkezés lép:

(1) Az (1) bekezdés b) pontjában meghatározott résznek tartalmaznia kell *az államháztartás számviteléről szóló 4/2013. (I. 11.) Kormányrendelet 30. § (3) bekezdés*ében felsoroltakat

a) forgalomképtelen törzsvagyon,

b) korlátozottan forgalomképes törzsvagyon,

c) forgalomképes üzleti vagyon részletezésben.

**7. §**

1. A rendelet 1. számú melléklete helyébe jelen rendelet 1. számú melléklete lép.
2. A rendelet 2. számú melléklete helyébe jelen rendelet 2. számú melléklete lép.
3. A rendelet 3. számú melléklete helyébe jelen rendelet 3. számú melléklete lép.
4. A rendelet 4. számú melléklete helyébe jelen rendelet 4. számú melléklete lép.

**8. §**

E rendelet 2016. március 25. napján lép hatályba, és 2016. március 26. napján hatályát veszti.

Felsőtárkány, 2016. március 23.

dr. Juhász Attila Simon Hegyiné Kertész Zsuzsanna

 polgármester jegyző

Kihirdetve: 2016. március 24.

Hegyiné Kertész Zsuzsanna

 jegyző